ফিরহাদ-দেবাশিস কুমারকে বিশেষ দায়িত্ব দিলেন মমতা

কলকাতা: এসআইআরে খসড়া তালিকা থেকে একজনও যোগ্য ভোটার যাতে বাদ না যায়। সেটা নিশ্চিত করতে নির্দেশ দিলেন তৃণমূল সুপ্রিমো মমতা বন্দ্যোপাধ্যায়। মঙ্গলবার কালীঘাটের বাসভবনে জরুরি বৈঠকে বসেছিলেন মুখ্যমন্ত্রী। বাজ্যের বিধানসভা কেন্দ্র ১৫৯ ভবানীপুর বিধানসভা কেন্দ্রের ২৬৭ টি বুথের বুথ লেভেল এজেন্টদের সঙ্গে বৈঠক করলেন দলনেত্রী মমতা বন্দ্যোপাধ্যায়। বৈঠকে ছিলেন দলের রাজ্য সভাপতি সুব্রত বকসী, ফিরহাদ হাকিম, দেবাশীষ কুমার, সন্দীপ রঞ্জন বকসী, অসীম বসু সহ ভবানীপুর কেন্দ্রের অন্তর্গত ৮ টি ওয়ার্ডের কাউন্সিলরাও উপস্থিত ছিলেন। সূত্রের খবর খসড়া তালিকা প্রকাশের পর যে সমস্ত যোগ্য ভোটারদের নাম তালিকা থেকে বাদ গিয়েছে তাদের নাম পুনরায় ভোটার তালিকায় অন্তর্ভুক্ত করতে হবে বলে জানান দলের শীর্ষ নেতৃত্ব। বিশেষ করে মৃত ও স্থানান্তরিত ভোটারদের তালিকা যাচাই করতে হবে বলে দলের পক্ষ থেকে নির্দেশ দেওয়া হয়েছে।

SIR নিয়ে ক্ষোভ প্রকাশ করে দলনেত্রী মমতা বন্দ্যোপাধ্যায় বলেন যোগ্য ভোটার দের নাম যাতে বাদ না যায়। তার জন্য সমস্ত বিএলএ এবং পদাধিকারী দের ঝাপিয়ে পড়তে হবে বলে দলীয় সূত্রের খবর। SIR এর খসড়া তালিকায় অনেক জীবিত ভোটারকে মৃত হিসাবে দেখানো হয়েছে। সেটা পুঙ্খানুপুঙ্খ ভাবে খুঁটিয়ে দেখার ও নির্দেশ দিলেন দলনেত্রী । বিশেষ করে ভবানীপুর বিধানসভা কেন্দ্রের অন্তর্গত মিনি ইন্ডিয়া নামে পরিচিত ৭০ নম্বর ওয়ার্ডের উপরে বিশেষ নজর দিতে স্থানীয় কাউন্সিলর অসীম বসু কে নির্দেশ দেন দলনেত্রী । আগেই মুখ্যমন্ত্রী মমতা বন্দ্যোপাধ্যায় এই ওয়ার্ডে স্থানীয় বাঙালিদের সরিয়ে দিয়ে বহিরাগতদের ঢুকানোর অভিযোগে সরব হয়েছিলেন। এই অঞ্চলে বিভিন্ন ভাষাভাষীর মানুষ বসবাস করে থাকেন। এছাড়া খিদিরপুর এলাকায় বেশ কয়েকটি ওয়ার্ড তৃণমূল সুপ্রিমো মমতা বন্দ্যোপাধ্যায়ের বিধানসভা এলাকার মধ্যে পড়ে। সেই সমস্ত ওয়ার্ডে দলের অন্যতম শীর্ষ নেতা ফিরহাদ হাকিমকে দেখতে নির্দেশ দিয়েছেন দলনেত্রী বলে দলীয় সূত্রের খবর।

আরও পড়ুন: ভরা মঞ্চে মুসলিম মহিলা ডাক্তারের সঙ্গে নীতীশ যা কাণ্ড ঘটালেন দেখলে আপনিও বলবেন…

পাশাপশি দক্ষিণ কলকাতা জেলা তৃণমূল কংগ্রেসের সভাপতি দেবাশীষ কুমারকে ও কালীঘাট সংলগ্ন ওয়ার্ডের SIR ভোটার খসড়া তালিকা উপরে নজরদারি রাখতে বলেছেন দলনেত্রী বলে সূত্র খবর। এছাড়া যখন একসপ্তাহের পর ক্লেইম এন্ড অবজেকশন বা দাবি এবং আপত্তি পর্ব শুরু হবে। তখন প্রতেকটি ভোটারের পাশে দাঁড়াতে হবে। যেমন SIR প্রথম পর্যায়ে এনুমারেশন ফর্ম পূরণ করার সময় ভোটার দের সহযোগিতা করা হয়েছিল। এছাড়া যেমন আগে এলাকাভিত্তিক ক্যাম্প করা হয়েছিল। একই ভাবে পাড়ায় পাড়ায় ক্যাম্পে করে সমস্ত ধরণের সাহায্যের জন্য প্রস্তুত থাকতে নির্দেশ দিয়েছেন দলনেত্রী বলে সূত্রের খবর। এছাড়া রাজ্য সরকারের পক্ষ থেকে যে ক্যাম্প করা হয়েছে, সেখানে যদি কোনও ভোটারদের
কাগজ নিয়ে যাদের অসুবিধা হচ্ছে তাদের মে আই হেল্প ইউ ক্যাম্পে নিয়ে যাওয়ার ও নির্দেশ*দেন বৈঠক থেকে ।
প্রয়োজনে বাড়ি বাড়ি গিয়ে সাধারণ মানুষকে সাহায্য করার কথা বলেন।

মমতা বন্দ্যোপাধ্যায় জোর দিয়ে বলেছেন ,যে
কোনও বৈধ ভোটারের নাম বাদ দেওয়া হবে না। সেটা নিশ্চিত করতে প্রত্যেক বিএলওদের সক্রিয় ভূমিকা পালন করতে হবে। এদিন ভবানীপুর বিধানসভা কেন্দ্রের বিএলএ’দের সমন্বয় কেমন ছিল? সেটা ও জানতে চান মমতা বন্দ্যোপাধ্যায় বলে দলীয় সূত্রের খবর। বিএলএ’রা অনেকেই জানিয়েছেন, তারা সমস্ত বাড়ি বাড়ি গেছেন। যতটা সম্ভব ভোটার দের পাশে দাঁড়ানোর চেষ্টা করা হয়েছে। যদি কেউ ফর্ম জমা না দিয়ে থাকেন তাহলে তাদের সঙ্গে ও যোগাযোগ করতে হবে। এছাড়া যাদের নাম বাদ গেছে তাদের প্রত্যেক বাড়িতে বাড়িতে গিয়ে খোঁজ করতে হবে। জীবিত অথচ মৃত দেখানো হচ্ছে কিনা তাও খুঁজে দেখতে হবে। বহুতলের দিকে বেশি করে নজর রাখুন , বৈঠক থেকে পরিষ্কার নির্দেশ দেন তৃণমূল সুপ্রিমো মমতা বন্দ্যোপাধ্যায় বলে দলীয় সূত্রের খবর।

অন্য খবর দেখুন