মালদহ থেকে বিরাট বার্তা মমতার

মালদহ: এসআইআর (SIR) চালুর পর থেকেই রাজ্যের বড় অংশের মানুষের মনে দানা বাঁধছে অসমের মতো পশ্চিমবঙ্গেও কি তৈরি হবে ডিটেনশন ক্যাম্প (Detention Camps in Benga)? ঠিক এই ভয়ের আবহেই সাধারণ মানুষের পাশে দাঁড়ানোর বার্তা দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। মঙ্গলবার মালদহের গাজোলের সভা থেকে সাধারণ মানুষকে আশ্বস্ত করে বলেন,”আজকে আমি ভোট চাইতে আসিনি, আপনাদের মনের দুশ্চিন্তার কথা স্মরণ করে পাশে দাঁড়ানোর জন্য এসেছি। ভয় পাবেন না, কাউকে ডিটেনশন ক্যাম্পে যেতে হবে না। আমি আছি আপনাদের পাহারাদার।”এসআইআর প্রক্রিয়া নিয়ে নির্বাচন কমিশন ও কেন্দ্রকে একযোগে আক্রমণ করেন মমতা। এসআইআর প্রক্রিয়া নিয়ে কেন্দ্রীয় স্বরাষ্ট্রমন্ত্রী অমিত শাহের বিরুদ্ধে চক্রান্তের অভিযোগ তোলেন মমতা।

মালদহের সভায় কেন্দ্রকে নিশানা করে মমতা বলেন, ‘‘জোর করে যদি আপনারা জরুরি অবস্থা জারি করতে চান, তবে মানুষ ক্ষমা করবে না।’’ তৃণমূল নেত্রী হুঁশিয়ারির সুরে বলেন, ‘‘আজ দিল্লিতে ক্ষমতায় আছ, কাল থাকবে না।’’ মুখ্যমন্ত্রী বলেন, ‘যতই চেষ্টা করো বাংলা দখল করা অসম্ভব। বিহার আলাদা, বাংলা আলাদা। মনে রেখো এসআইআর করে নিজের কবর খুঁড়লে বিজেপি। ভাবছেন গায়ের জোরে সব কিছু করবেন। জরুরি অবস্থার মতো পরিস্থিতি তৈরি করতে চাইছেন। কিন্তু মনে রাখবেন, মানুষই কিন্তু শেষ কথা বলে। মানুষ আপনাদের ক্ষমা করবে না।” রাজনৈতিক ভাবে ওদের সরিয়ে দিতে হবে। রাজ্যবাসীর উদ্দেশ্যে মমতা বলেন, ফর্ম ফিলআপ করে হিয়ারিংয়ে যাবেন, নইলে ওরা নামটা কেটে দেবে। পরিযায়ী শ্রমিকদের ফিরে আসতে বলুন। অন্য রাজ্যে কাজে থাকলে এখানের ভোটার লিস্টে নাম থাকলে কেটে দেবে।’

আরও পড়ুন:আমি ভোট চাইতে আসিনি মানুষের পাশে দাঁড়াতে এসেছি: মমতা

এসআইআর প্রক্রিয়া নিয়ে নির্বাচন কমিশনকে আক্রমণ করেন মমতা।তাড়াহুড়ো করে এসআইআর চালু করা হয়েছে। ভোটের তিন মাস আগেই চালাকি করে SIR। এই সব অমিত শাহের চালাকি। SIR না মানলে সরকার ফেলে দাও। জোর করে ভয় দেখানো হচ্ছে। বিজেপি করছে লুট ও বলছে ঝুট। তার পরেই রাজ্যবাসীরে আশ্বস্ত করে মুখ্যমন্ত্রী বলেন, ‘‘কাউকে ডিটেনশন ক্যাম্পে যেতে হবে না। কারও নাম বাদ যাবে না। আপনারা ভয় পাবেন না।’’

২০১১ থেকে এখনও পর্যন্ত তাঁর জমানায় বাংলার উন্নয়নের প্রতিটি ক্ষেত্রর বিস্তারিত বিবরণ তুলে ধরেন রাজ্যের প্রশাসনিক প্রধান। ফারাক্কা ব্যারেজের সংস্কার নিয়ে কেন্দ্রের উদাসীনতা নিয়েও ক্ষোভ প্রকাশ করেন তিনি। মুখ্যমন্ত্রীর কথায়, “বারবার চিঠি দিচ্ছি। তবু ড্রেজিং নিয়ে কেন্দ্রের কোনও উদ্যোগ নেই। ১০০ দিনের কাজ থেকে আবাস যোজনা, গ্রামীণ রাস্তায় কেন্দ্রীয় বঞ্চনার প্রসঙ্গও টেনে আনেন মুখ্যমন্ত্রী। মমতার কথায়, ‘‘আমাদের এখন একটাই কর, জিএসটি। করের সব টাকা কেন্দ্র এখান থেকে তুলে নিয়ে যাচ্ছে। আমরা প্রায় এক লক্ষ ৮৭ হাজার কোটি টাকা কেন্দ্রের থেকে পাই। এখন তো শুনছি সিগারেটের টাকাও কেটে নেবে।’’ কেন্দ্রের বিজেপি সরকারকে নিশানা করে মমতা বলেন, ‘‘সবই তো দখল করছ। সারা ভারতবর্ষ দখল করে লজ্জা হয় না। দখল কর কিন্তু গণতান্ত্রিক পথে। তবে জোর করে কিছু দখল করতে গেলে জরুরি অবস্থাকে মনে করিয়ে দেয়।’’

দেখুন ভিডিও