সেলিম হলেন ব্রাহ্মণ! কী এমন হল দেখুন

কলকাতা: এ যেন গোড়ায় গলদ। এত বাঘা বাঘা আধিকারিক নিয়োগ, এত ঘটা করে আয়োজনের পরেও কি নির্ভুল ভোটার তালিকা (Voter list) তৈরি অধরাই থেকে গেল? নির্বাচন কমিশনের (Election Commission) প্রকাশিত খসড়া ভোটার তালিকা (Voter list) নিয়ে এমনই প্রশ্ন উঠল। এবার খোদ সিপিএমের রাজ্য সম্পাদক মহম্মদ সেলিমের (Md Salim) পরিবারের নাম ও পদবি বিভ্রাট নিয়ে শোরগোল পড়ে গিয়েছে রাজনৈতিক মহলে। খসড়া তালিকায় মহম্মদ সেলিম ও তাঁর পুত্র অতীশ আজীজের নামের পাশে জুড়ে গিয়েছে ‘অবস্থি’ পদবি! প্রশ্ন উঠছে এখানেই, মহম্মদ সেলিমের মতো পরিচিত রাজনীতিকের পুত্রের নামে যদি ‘ভুল’ করে কমিশন, তাহলে বাকিদের কী হবে?

এই ঘটনায় সরব হয়েছেন মহম্মদ সেলিম পুত্র অতীশ আজীজ। তাঁর দাবি, ‘আমি কলকাতা বন্দর বিধানসভা কেন্দ্রের ভোটার। আমার নাম অতীশ আজীজ। কিন্তু খসড়া তালিকায় নাম খুঁজতে গিয়ে দেখেছি সেই নামের সঙ্গে অবস্থি পদবি জুড়েছে। আমার বাবার নামের ক্ষেত্রেও একই পদবি জুড়েছে।’ আজীজ বলছেন, ‘আমার বাবা বহু দশকের রাজনীতিক। সেক্ষেত্রেই যদি এই ধরনের ভুল হয়, অন্যদের কী হয়েছে তাহলে! তাহলে কোটি কোটি টাকা খরচ করে এসআইআর করার মানে কী? অতীশ লিখেছেন, ‘মিডিয়া, বিজেপি সবাই মিলে কীসব গল্প দিল, যে SIR-এর মাধ্যমে মোল্লাদের টাইট দেওয়া হবে, এদিকে দেখছি আমাকে ও মহঃ সেলিমকেও ECI ব্রাহ্মণ বানিয়ে দিয়েছে।

আরও পড়ুন: ফিরহাদ-দেবাশিস কুমারকে বিশেষ দায়িত্ব দিলেন মমতা

অন্য খবর দেখুন

The post সেলিম হলেন ব্রাহ্মণ! কী এমন হল দেখুন first appeared on KolkataTV.

The post সেলিম হলেন ব্রাহ্মণ! কী এমন হল দেখুন appeared first on KolkataTV.