খসড়ায় নাম থাকলে কী চূড়ান্ত তালিকায় থাকবে?

কলকাতা: আজ ১৬ ডিসেম্বর প্রকাশিত হলে বাংলায় এসআইআর (SIR in Bengal)-এর খসড়া ভোটার তালিকা। আগামীকাল, মঙ্গলবার ওই তালিকা প্রকাশ করবে নির্বাচন কমিশন (Election Commission)। সেই তালিকায় আপনার নাম আছে কী নেই, সেটি আপনি আপনার ঘরে বসেই পরীক্ষা করে নিতে পারবেন। খসড়া তালিকায় (Draft List) নাম থাকলেই যে চূড়ান্ত তালিকায় নাম থাকবে, এমনটা নয়। Logical Discrepancies রয়েছে এমন ভোটারদের প্রায় সকলকেই শুনানিতে ডাকা হবে। তাছাড়া আনম্যাপড (প্রায় ৩০ লক্ষ) যারা, তাদের সকলকেই শুনানিতে ডাকা হবে। তবে খসড়া তালিকায় নাম না থাকলেই যে সব গেল গেল এমনটাও নয়। যদি সব নথি সঠিক থাকা সত্ত্বেও খসড়া তালিকায় নাম না ওঠে, তাহলে ৬ নম্বর ফর্ম (name inclusion) ফিলআপ করে জমা দিতে হবে।

কমিশন সূত্রে খবর, খসড়া তালিকায় নাম রয়েছে কি না, তা সকাল থেকেই দেখে নিতে পারছেন ভোটারেরা। এই খসড়া তালিকায় যাঁদের নাম থাকবে না, তাঁদের ভোটার তালিকায় নতুন করে নাম তোলার জন্য আবেদন করতে হবে। তাঁদের পূরণ করতে হবে কমিশনের দেওয়া ফর্ম ৬। সেটির সঙ্গে আরও একটি ফর্ম পূরণ করতে হবে তাঁদের। সেটিও দেখতে এনুমারেশন ফর্মের মতোই। সেখানেও ২০০২ সালের ভোটার তালিকার সঙ্গে যোগসূত্র জানতে চাওয়া হবে। খসড়া তালিকা প্রকাশের পর শুনানি পর্ব শুরু হবে আগামী সপ্তাহে। ইতিমধ্যেই সব বুথে ASDD (Absent, Shifted, Dead and Duplicate) তালিকা দেওয়া হয়েছে। মঙ্গলবার প্রকাশ করা হবে খসড়া তালিকা। সিইও দফতরের ওয়েবসাইটে এই তথ্য পাওয়া যাবে।

আরও পড়ুন: যাদের নাম খসড়া তালিকায় নেই, তাঁরা কী করবেন এবার? কী জানাল কমিশন

গত ২৭ অক্টোবর রাজ্যে এসআইআরের দিন ক্ষণ ঘোষণা করেছিল কমিশন। সে দিন পর্যন্ত রাজ্যে মোট ভোটার ছিল ৭ কোটি ৬৬ লক্ষ ৩৭ হাজার ৫২৯। কমিশন জানিয়েছে, মোট ভোটারের নামে এনুমারেশন ফর্ম ছাপানো হয়েছিল। তাঁদের প্রত্যেকের কাছেই ফর্ম নিয়ে গিয়েছিলেন বিএলওরা।রবিবার পর্যন্ত মোট ভোটার থেকে নাম বাদ পড়েছে ৫৮,২০,৮৯৮ জনের। বাকিদের নাম খসড়া তালিকায় ওঠার কথা।

অন্য খবর দেখুন